Pornografia

Pornografia (kreikan sanoista πόρνη (pornē) ’seksityöntekijä’ + γραφή (grafē) ’kirjoitus’), lyhyemmin porno, on seksuaalisesti kiihottavaa tai sellaiseksi tarkoitettua kuvallista tai kirjallista aineistoa.

Miespuolisten esiintyjien rooli on pornografiassa on tyypillisesti selkeästi joko hetero- tai homoseksuaalinen, kun taas naisesiintyjien rooli on yleensä biseksuaalinen.Kangasvuo, Jenny (Pornification, 2007), s. 143–144. 

 Määritelmät 

Pornografian voi määritellä sisällön, tarkoituksen tai vaikutuksen mukaan. Sisällön näkökulmasta pornografia määritellään seksuaalisesti yksityiskohtaiseksi sukuelinten ja sukupuoliaktien kuvaukseksi, jolla ei ole taiteellista, kulttuurillista tai sosiaalista arvoa. Tarkoituksen näkökulmasta pornografia määritellään aineistoksi, jonka tarkoituksena on kiihottaa sen käyttäjiä. Vaikutuksen näkökulmasta pornografia määritellään aineistoksi, joka kiihottaa sen kuluttajaa.Paasonen et al. 2007, s. 1.

Valtion elokuvatarkastamo määritteli pornografiseksi aineistoksi kuvauksen, jossa ”ihmisiä käsitellään vain ja ainoastaan seksuaalisina olentoina”. Yksi tapa jaotella kuvallinen pornografia on ollut jaottelu pehmeän ja kovan pornografiaan välillä. Kovassa pornografiassa yhdyntä näytetään, mutta pehmeässä pornografiassa seksi on näyteltyä tai kuvakulmien ja leikkauksen takia yhdyntää ei näy.

Pornoteollisuus ja lehdistö käyttävät pornosta usein nimitystä ”aikuisviihde”, ja taiteellisesta ja kauniista pornografiasta käytetään usein nimitystä ”erotiikka”.

 Yleisyys 

Suurin osa alle viisikymppisistä suomalaismiehistä katsoo pornoa, samanikäisistä naisista reilu puolet. 

Yhdysvalloissa tuotetaan vuosittain 10 000 pornoelokuvaa, ja pornovideoita myydään ja vuokrataan neljällä miljardilla dollarilla. 

Vuonna 2017 arviolta 20–70 % Internetin liikenteestä oli pornoa.

 Laillisuus 

Tanska laillisti pornografian virallisesti ensimmäisenä maana vuonna 1969.

Suomessa kuvallisen pornografian tuottaminen, levittäminen ja hallussapito on laillista, pois lukien lapsipornografia, eläinpornografia ja väkivaltapornografia. Pornoelokuvien luovuttamista tai myyntiä rajoittaa yleensä korkea ikäraja, Suomessa 18 ja Ruotsissa 15 vuotta.Statens Medieråd: Åldersgränserna (bio)  Pornolehtien ikäraja Suomessa on 15 vuotta, Ruotsissa ikärajaa ei ole.Vastaus kristillisdemokraatti Amanda Agestavin Ruotsin valtiopäivillä esittämään kirjalliseen kysymykseen 1999/2000:491 ikärajan asettamiseksi pornografisille lehdille. 

Yhdysvalloissa jotkin osavaltiot ovat 2020-luvulla ryhtyneet vaatimaan internetin pornosivustoja varmistamaan vierailijoidensa täysi-ikäisyyden henkilöllisyystodistuksella.

 Vaikutukset 

 Väitetyt hyödyt 

Pornografiaa katselevien miesten käsitykset naisia kohtaan ovat tutkimusten mukaan sallivampia ja hyväksyvämpiä kuin muiden miesten. Joidenkin feministien mukaan pornografia voi myös vapauttaa naisen sosiaalisista rajoituksista.

Pornografian on arveltu tarjoavan keinon kanavoida seksuaalisen väkivallan fantasiat vaarattomasti sekä helpon tavan ohjata seksuaalinen kiihottuminen masturbointiin eikä väkivaltaan ja laittomuuksiin. 

 Väitetyt haittavaikutukset 

Seksuaalisen stimulaation tason on havaittu vähenevän jatkuneen pornografisen materiaalin kulutuksen myötä. Tämä johtaa puolestaan siihen, että yksilön pitää siirtyä uuden pornon alalajin pariin kiihottuakseen entiseen tapaan.Ismo Pitkänen: Porno ja parisuhde – pornon katselun merkitysten diskursiivinen rakentuminen internetin keskustelupalstalla. https://helda.helsinki.fi/server/api/core/bitstreams/765add62-fc90-4a8f-ab8b-70642a741393/content Pornon suurkulutus tylsistyttää aivojen palkitsemisjärjestelmää, jolloin vaste luonnollisiin palkintoihin heikkenee. Seksuaalinen kiihottuminen vaikeutuu pitkään jatkuneen seksuaalisen materiaalin kulutuksen myötä, jolloin yksilön pitää siirtyä jonkin uuden ja usein epätyypillisemmän pornon alalajin pariin saadakseen stimulaatiota herätetyksi uudelleen. Pornon katselu saattaa myös aiheuttaa riippuvuutta, jolloin ihminen käyttää pornon katseluun suuria määriä aikaa vastoin tahtoaan. Joka kymmenes pornoa katselevista aikuisista miehistä kokee pornon katselun itselleen jonkinasteiseksi ongelmaksi.

Tutkimusten mukaan monet naiset pelkäävät, että pornon katselu totuttaa miesten silmät epärealistisiin vartalonmuotoihin. Pornon katselu saattaa vinouttaa myös seksuaalisuutta koskevia näkemyksiä. Pornografisen aineiston on väitetty esimerkiksi lapsen ja nuorten suhdetta seksuaalisuuteensa aikaistaen ja pinnallistaen sitä.

Pornoa on kritisoitu siitä, että se esittää usein naisen alistamista ja kohtelemista esineen tavoin. Pornoa koskevassa keskustelussa on väitelty siitä, miten esimerkiksi väkivaltaa sisältävän pornon katselu vaikuttaa katsojaan. On esimerkiksi oltu huolissaan siitä, että miehet saattaisivat painostaa naisia tekemään vastentahtoisesti pornossa näkemiään asioita.Ismo Pitkänen: Porno ja parisuhde – pornon katselun merkitysten diskursiivinen rakentuminen internetin keskustelupalstalla. https://helda.helsinki.fi/server/api/core/bitstreams/765add62-fc90-4a8f-ab8b-70642a741393/content  

Pornografian epäillään toisinaan lisäävän seksirikollisuutta, kuten raiskauksia. Useissa eri maissa tehtyjen tutkimusten mukaan pornografian laillistaminen ei kuitenkaan ole lisännyt lisää raiskauksia ja muita seksirikoksia, vaan sen myötä seksirikollisuus on päin vastoin vähentynyt. Esimerkiksi lapsipornografian laillistaminen Tšekissä, Tanskassa ja Japanissa vähensivät merkittävästi lasten seksuaalisia hyväksikäyttöjä. 

 Suhtautuminen 

Miehet ja naiset suhtautuvat länsimaisten tutkimusten mukaan pornografiaan eri tavoin. Miehet suhtautuvat pornografiaan naisia myönteisemmin ja pitävät sitä harvemmin vastenmielisenä. Naiset kannattavat miehiä useammin rajoituksia pornografialle. Miehet katsovat pornografiaa enemmän ja käyttävät sitä masturboidessaan useammin kuin naiset, näkevät sitä nuoremmasta pitäen, kiihottuvat siitä herkemmin, suosivat kovaa pornografiaa monipuolisemmin, eivätkä välitä siinä tunteiden kuvauksen puuttumisesta. Miehet suosivat vaihtuvia esiintyjiä ja naiset puolestaan useammin samoja esiintyjiä useissa akteissa. Ryhmäseksikohtauksissa miehet suosivat usein yhden miehen ja monen naisen välisiä kohtauksia, mutta naiset yhden naisen ja monen miehen välisiäHald, Gert Martin (Generation P?, 2007), s. 123.. Niin miehet kuin naisetkin katsovat pornografiaa useimmiten yksin, mutta naiset katsovat pornografiaa seurassa suhteellisesti useammin kuin miehet, etenkin vakituisen kumppaninsa kanssa. Miehet ovat raportoineet pornografian käytöstään naisia useammin niin myönteisiä kuin kielteisiäkin vaikutuksia.Hald, Gert Martin (Generation P?, 2007), s. 118–119.

Miespuolisissa homoseksuaalien yhteisöissä pornografia on ollut hyväksyttyä, ja se on vaikuttanut voimakkaasti esimerkiksi brittiläiseen homokulttuuriin. Homoporno on muun muassa toiminut monen syrjäseudulla asuvan homomiehen ainoana yhteytenä urbaaniin homokulttuuriin. Homoyhteisön suopeus pornografialle aiheutti 1970-luvulla välirikon feministisen liikkeen kanssa.Mowlabocus, Sharif (Pornification, 2007), s. 61–63.

Suomessa 71 % alle 25-vuotiaista naisista oli katsonut pornoa tuoreimman vuoden aikana, melkein 60 % alle 50-vuotiaista naisista, kolmannes viisikymppisistä, viidennes kuusikymppisistä ja kymmenesosa eläkeikäisistä naisista vuonna 2015. Alle viisikymppisistä miehistä yli 90 %, alle 65-vuotiaista kolme neljäsosaa ja yli 65-vuotiaista yli puolet. 30-40-vuotiaista naisista peräti 75 % ja miehistä yli 90 % piti pornografian katselemista "hyvin kiihottavana"; nämä luvut olivat nopeassa nousussa. Etenkin naisten pornomyönteisyys on koko ajan kasvanut. Maksuton nettiporno on nuorten naisten suosiossa. Osasyynä on lisääntynyt itsetyydytys.

 Historia 

Antiikin Kreikassa ja Roomassa tehtiin julkisille paikoille veistoksia ja freskoja, joissa kuvattiin erilaisia sukupuoliakteja. Myös Intiassa, Perussa ja Japanissa tehtiin eroottista taidetta jo satoja vuosia sitten. Länsimaissa eroottinen kuvitus liittyi usein poliittiseen sanomaan vielä Ranskan vallankumouksen aikaan. 1600-luvun puolivälistä lähtien pornografiaa alettiin tehdä Euroopassa myös sen itsensä vuoksi, aluksi etenkin Ranskassa. Vielä 1800-luvun alussa pornografia oli etupäässä kirjallista, mutta valokuvauksen keksimisen myötä 1800-luvun puolivälissä alettiin pian julkaista myös pornokuvia ja myöhemmin myös pornoelokuvia. 1970-luvulla pornoelokuvat nousivat sosiaalisten normien muutoksen myötä yksityisnäytännöistä julkisiksi. Videotekniikan kehityksen sekä internetin myötä pornografiasta on tullut 1900-luvun jälkeen entistä yleisempää.

Yhdysvalloissa syntyi 1970-luvulla feministinen pornografian vastainen liike, jonka johdossa olivat radikaalit Andrea Dworkin ja Catharine MacKinnon. Myös Yhdysvaltain kristillinen oikeisto nousi vastustamaan pornografiaa. Näiden ryhmien yritykset kieltää pornografia kuitenkin epäonnistuivat, ja 1990-luvulta lähtien useimmat feministit eivät ole enää vastustaneet pornografiaa.Patricia Davis, Simon Noble & Rebecca J. White: The History of Modern Pornography. (2010) 

Laajakaistan ja älypuhelinten yleistyminen on 2000-luvulla johtanut paperisten pornolehtien suosion voimakkaaseen laskuun. Esimerkiksi Suomesta perinteiset pornolehdet ovat kokonaan kadonneet. 2010-luvulla pornografian valtavirraksi ovat nousseet Youtube-sivustot, jotka tarjoavat helpon tavan katsoa ilmaista pornografiaa. Internetin myötä pornon tarjonta on myös laajentunut, sillä pornosivustoilla voi olla jopa tuhansia erilaisia kategorioita valittavaksi. 2010-luvulla pornografisen sisällön osuuden kaikesta internetin liikenteestä on arvioitu olevan 20–70 prosenttia. Internet-pornografian maailmanmarkkinoita hallitsee Aylo-yhtiö.

 Pornon alalajeja 

 Amatööriporno
 BDSM
 Eläinporno
 Fetisismiporno
 Hardcore-porno
 Homoporno
 Insestinen pornografia
 Lapsiporno
 Lesboporno
 Ryhmäseksiporno
 Tirkistelyporno
 Transporno

 Katso myös 
 Luettelo naispornonäyttelijöistä
 Hentai
 Seksiviestittely

 Lähteet 


Viitteet

 Kirjallisuutta 








 Aiheesta muualla 

 Kerttu Aitola: Porno ei kulu naisten käsissä. Ylioppilaslehti 8/2001.
 Tommi Paalanen: Esineellistäminen ja pornografia. Widerscreen.fi 19.2.2010.
 The Roots of Western Pornography. The Journal of Sex and Sensibility. 
 Caroline West: Pornography and Censorship. Stanford Encyclopedia of Philosophy 5.5.2004. 
 Anne Lahtinen: Vaaralliset nautinnot – porno kontrollipolitiikan kohteena. Hybris 2/2014.

*
Luokka:Seulonnan keskeiset artikkelit